CORRECCIÓN ERROS ANUNCIO BASES SERVIZO DE EXTINCIÓN DE INCENDIOS
ADMINISTRACIÓN LOCAL — Municipal — Pontevedra (Persoal, oposicións, 21/09/2015)

Anuncio do Concello de Pontevedra sobre corrección de erros nas bases xerais e específicas que regulan a convocatoria de procesos selectivos para cubrir prazas vacantes no servizo de extinción de incendios do concello, incluidas na oferta de emprego público de 2010. A Xunta de Goberno Local do Concello de Pontevedra, na sesión ordinaria que tivo lugar o día 14.09.2015, adoptou o seguinte acordo: Na Xunta de goberno local que tivo lugar o día 3 de agosto de 2015 se aprobaron as bases xerais e específicas que regulan a convocatoria de procesos selectivos para cubrir prazas vacantes no servizo de extinción de incendios do Concello de Pontevedra incluidas na oferta de emprego público de 2010. Detectados erros nas bases específicas que regulan a convocatoria de unha praza de sarxento no seu apartado quinto. b relativo ao segundo exercicio práctico, obrigatorio e eliminatorio da fase de oposición, así como nos apartados 2 e 3 do apartado cuarto relativo a fase de concurso-promoción interna segundo acta da mesa xeral de negociación de data 10/09/2015, compre corrixir os erros detectados de conformidade co establecido no artigo 105.2 da Lei 30/92 de Réxime xurídico das administracións públicas e do procedemento administrativo común, que establece que as administracións públicas poderán, así mesmo, rectificar en calquera momento, de oficio ou a instancia dos interesados, os erros materias, de feito ou aritméticos existentes nos seus actos. Polo exposto a xunta de goberno local, por unanimidade, ACORDA: ÚNICO: Corrixir os erros detectados no acordo da Xunta de goberno local de data 3 de agosto de 2015 polo que se aproban as bases xerais e específicas que regulan a convocatoria de procesos selectivos para cubrir prazas vacantes no servizo de extinción de incendios do Concello de Pontevedra incluídas na oferta de emprego público de 2010, de xeito que: No apartado quinto. b relativo ao segundo exercicio práctico, obrigatorio e eliminatorio da fase de oposición nas bases especificas número 2 que regulan a convocatoria de unha praza de sarxento, de xeito que onde pon: “b) SEGUNDO EXERCICIO PRÁCTICO, OBRIGATORIO E ELIMINATORIO, que consistirá no desenvolvemento dun ou varios supostos prácticos, determinado polo tribunal inmediatamente antes do inicio deste exercicio e durante un período de tres (3) horas, en relación coas materias contidas no temario establecido na base oitava e relacionado coas funcións do posto. Este exercicio cualificarase entre cero (0) e vinte (20) puntos, sendo necesario obter un mínimo de cinco (5) puntos para aprobar este exame. O tribunal disporá os medios que estime oportunos para garantir o anonimato dos aspirantes na realización do exercicio” debe poñer: “b) SEGUNDO EXERCICIO PRÁCTICO, OBRIGATORIO E ELIMINATORIO, que consistirá no desenvolvemento dun ou varios supostos prácticos, determinado polo tribunal inmediatamente antes do inicio deste exercicio e durante un período de tres (3) horas, en relación coas materias contidas no temario establecido na base oitava e relacionado coas funcións do posto. Este exercicio cualificarase entre cero (0) e vinte (20) puntos, sendo necesario obter un mínimo de cinco (10) puntos para aprobar este exame. O tribunal disporá os medios que estime oportunos para garantir o anonimato dos aspirantes na realización do exercicio” Os apartados 2 e 3 do apartado cuarto relativo a fase de concurso-promoción interna das bases especificas que rgulan a convocatoria de una praza de sarxento, segundo acta da mesa xeral de negociación de data 10/09/2015 corrixense da seguinte maneira: No apartado 2 relativo a formación profesional, onde pon “As puntuacións asignadas incrementaranse nun 50% cando se acredite a superación do curso ou a asistencia con aproveitamento. A puntuación máxima polo apartado de formación profesional non poderá ser superior a 7,40 puntos.” debe poñer: “As puntuacións asignadas incrementaranse nun 50% cando se acredite a superación do curso ou a asistencia con aproveitamento. A puntuación máxima polo apartado de formación profesional non poderá ser superior a 6 puntos.” No apartado 3 relativo a experiencia profesional, onde pon: “A cualificación máxima polo apartado de experiencia profesional non poderá superar en ningun caso: 6 puntos” debe poñer “A cualificación máxima polo apartado de experiencia profesional non poderá superar en ningun caso: 7,40 puntos”. Pontevedra, a 14.09.2015.—A Alcaldesa Accidental, María Carme da Silva Méndez.